Diari Oficial de la Generalitat Valenciana


Sumari del DOGV 6770, del 09-05-2012 (2012/4297)

Informació pública de la relació de propietaris, béns i drets afectats pel projecte d'expropiació forçosa mitjançant taxació conjunta per a l'ampliació del Camí la Mar, sendera de Mangraners.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6770

Data del DOGV
:   09-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4297


Organisme emissor
:   Ajuntament de Puçol

Tipus de document
:   Anunci

Informació pública de la relació de propietaris, béns i drets afectats pel projecte d'expropiació forçosa mitjançant taxació conjunta per a l'ampliació del Camí la Mar, sendera de Mangraners. [2012/4297]  
L'Alcaldia Presidència, en relació amb l'expedient instruït per a l'adquisició de terrenys i drets afectats pel projecte d'expropiació forçosa mitjançant taxació conjunta per a l'ampliació del Camí la Mar, Sendera de Mangraners, ha dictat Resolució núm. 1233/2012, de 26 d'abril de 2012, en què disposa el següent:  
  
«Primer. Determinar el procediment de taxació conjunta per a expropiar els béns i drets necessaris per a dur a terme les obres d'ampliació del Camí la Mar de Puçol, sendera de Mangraners.  
  
Segon. Aprovar, amb caràcter inicial, el projecte d'expropiació forçosa per taxació conjunta de terrenys per a l'ampliació del Camí la Mar de Puçol, sendera de Mangraners, el qual conté l'àmbit territorial a expropiar i la relació de propietaris i dels béns i drets afectats per l'expropiació. Aquesta relació s'adjunta mitjançant annex a la aquesta resolució.  
  
Tercer. Sotmetre a informació pública, pel termini d'un mes, l'esmentat projecte d'expropiació i la relació de propietaris, béns i drets afectats per aquest, mitjançant inserció d'un anunci al tauler d'anuncis de l'Ajuntament, en el Diari Oficial de la Comunitat Valenciana, en el Butlletí Oficial de la Província de València i en un dels diaris de major difusió a la província perquè, durant el període d'un mes, a comptar de l'endemà de l'última de les esmentades publicacions, qualsevol persona interessada puga aportar per escrit les dades oportunes per a rectificar les possibles errades en la relació dels béns i drets afectats per l'expropiació, o bé perquè, els titulars de drets afectats presenten al·legacions per a oposar-se, per raons de forma o de fons, a la necessitat l'ocupació.   
  
  
Si no es presenten al·legacions en el termini establit, la relació de béns i drets afectats i el projecte d'expropiació forçosa s'entendran aprovats definitivament, sense necessitat d'un nou acord. L'aprovació definitiva es farà pública mitjançant anuncis en el Diari Oficial de la Comunitat Valenciana i en el Butlletí Oficial de la Província de València.   
  
  
Quart. Sol·licitar del registrador de la propietat de Puçol l'emissió de la corresponent certificació per la qual s'acredite el domini i càrregues de les finques afectades pel present procediment d'expropiació forçosa, pel procediment de taxació conjunta, d'acord amb el que disposa l'article 22 del Reial Decret 1093/1997, de 4 juliol, que aprova les normes complementàries al Reglament per a l'execució de la llei hipotecària sobre inscripció en el Registre de la Propietat d'actes de naturalesa urbanística  
  
Cinqué. Notificar individualment a cada interessat l'inici del procediment d'expropiació i el corresponent full d'apreuament provisional amb els criteris de valoració que consten en l'expedient, a fi que els interessats puguen aportar tots les dades que resulten útils per a determinar la titularitat, naturalesa i situació dels béns afectats o per a esmenar possibles errades i omissions que hagen pogut cometre's en la relació feta pública així com formular les al·legacions i observacions que consideren convenients respecte del projecte d'expropiació, essencialment amb vista a la titularitat o valoració dels seus drets.  
  
  
Sisé. Conclòs el tràmit d'informació pública i emés informe de les al·legacions, notifiqueu la resolució d'aprovació de l'expedient als interessats, els quals, de conformitat amb el que disposa l'article 404 ROGTU, disposaran d'un mes per a acceptar el full d'apreuament o rebutjar-lo i formular-ne el seu propi.  
En el cas que l'expropiat rebutge la valoració continguda en el full d'apreuament formulat per l'administració, aquesta traslladarà l'expedient al Jurat Provincial d'Expropiació Forçosa perquè fixe el preu just. El silenci de l'interessat es considerarà com a acceptació de la valoració fixada en el full d'apreuament de l'administració, i s'entendrà determinat definitivament el preu just.  
El pagament o depòsit de la valoració establida en el full d'apreuament de l'administració expropiant o, si escau, l'aprovació de l'instrument o formalització del document pel qual de qualsevol altra forma es faça efectiu el pagament del preu just, habilita l'administració expropiant per a ocupar les finques amb l'alçament previ de les corresponents actes, i produeix els efectes que disposa la legislació sobre expropiació forçosa. Tot això, sense perjudici que continue la tramitació dels procediments per a la determinació definitiva del preu just davant del Jurat Provincial d'Expropiació Forçosa.   
Cosa que es fa pública perquè en prengueu coneixement.  
  
Puçol, 30 d'abril del 2012.- L'alcaldessa: Mª Mercedes Sanchis Montañana.  
ANNEX  
  
  
  
  
\* \* \* \* \* \* \* \* \*  
ANEXO  
  
  
